**GHIDUL SOLICITANTULUI**

**Măsura M09/3A**

Sprijinirea formelor asociative

***Versiunea 01***

***Septembrie 2018***

CUPRINS

[DEFINIŢII ŞI ABREVIERI 4](#_Toc521047523)

[PREVEDERI GENERALE 6](#_Toc521047524)

[OBIECTIVE SPECIFICE LOCALE ALE MĂSURII 6](#_Toc521047525)

[CONTRIBUȚIA MĂSURII LA DOMENIILE DE INTERVENȚIE 8](#_Toc521047526)

[TRIMITERI LA ACTE LEGISLATIVE 9](#_Toc521047527)

[DEPUNEREA PROIECTELOR 10](#_Toc521047528)

[CATEGORIILE DE BENEFICIARI ELIGIBILI 10](#_Toc521047529)

[CONDIŢII MINIME OBLIGATORII PENTRU ACORDAREA SPRIJINULUI 10](#_Toc521047530)

[TIPURI DE ACȚIUNI ȘI CHETUIELI ELIGIBILE 11](#_Toc521047531)

[SELECŢIA PROIECTELOR 12](#_Toc521047532)

[PROCEDURA DE EVALUARE ȘI SELECȚIE A PROIECTELOR DEPUSE ÎN CADRUL SDL 13](#_Toc521047533)

[COMPLETAREA, DEPUNEREA ȘI VERIFICAREA DOSARULUI CERERII DE FINANȚARE 17](#_Toc521047534)

[CONTRACTAREA FONDURILOR 20](#_Toc521047535)

[ACHIZIȚIILE 23](#_Toc521047536)

[TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ 23](#_Toc521047537)

[MONITORIZAREA PROIECTULUI 24](#_Toc521047538)

*Ghidul Solicitantului este un material de informare tehnică a potențialilor beneficiari ai finanțărilor din Fondurile Asociației GAL Poarta Apusenilor şi se constituie în suport informativ complex pentru întocmirea proiectelor conform exigențelor specifice ale Strategiei de Dezvoltare Locală (SDL).*

*Ghidul Solicitantului prezintă regulile pentru pregătirea, elaborarea, editarea şi depunerea proiectelor, precum şi modalitatea de selecţie, aprobare şi derulare a implementării acestora.*

*De asemenea, conține lista indicativă a tipurilor de investiţii eligibile pentru finanțări din fonduri nerambursabile, documentele, avizele şi acordurile care trebuie prezentate, modelul Cererii de Finanţare, al Studiului de Fezabilitate/Documentației de Avizare a Lucrărilor de Intervenție, al Contractului de Finanţare, precum şi alte informaţii utile realizării proiectelor şi completării corecte a documentelor necesare.*

*Ghidul Solicitantului, precum şi documentele anexate pot suferi rectificări ca urmare a actualizării legislaţiei naţionale şi comunitare sau procedurale – varianta actualizată a ghidului urmând a fi publicată pe pagina de internet* [*www.galpa.ro*](http://www.galsomestransilvan.ro/)

***Pentru a obține informaţiile cu caracter general, consultați pliantele şi îndrumările editate de GAL, disponibile la sediul GAL Poarta Apusenilor și sediile Autorităților Publice Locale membre, precum și pe pagina de internet:*** [***www.galpa.ro***](http://www.galsomestransilvan.ro/)***, prin telefon: 0721981961 și e-mail:*** ***fagadar.alexandru@galpa.ro.***

# DEFINIŢII ŞI ABREVIERI

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**PNDR** – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene;

**MADR** – Ministerul Agriculturii şi Dezvoltării Rurale;

**AM – PNDR** – Autoritatea de Management pentru Programul Naţional de Dezvoltare Rurală;

**AFIR** – Agenţia pentru Finanţarea Investiţiilor Rurale – instituţie publică subordonată MADR care derulează FEADR;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**CRFIR** - Centrul Regional pentru Finantarea Investitiilor Rurale, structură organizatorică la nivel regional a AFIR (la nivel naţional există 8 Centre Regionale);

**GAL** – Grup de Acţiune Locală

**APL** – Administraţie publică locală

**ADI** – Asociaţie de dezvoltare intercomunitară

**SOLICITANT –** APL, ADI, societate civilă, instituţie de cult sau GAL, potenţial beneficiar al sprijinului nerambursabil

**BENEFICIAR –** APL, ADI, societate civilă, instituţie de cult sau GAL care a încheiat un Contract de Finanţare cu AFIR pentru accesarea fondurilor europene. În înţelesul art. 4 din R(UE) nr. 1307/ 2013 şi conform definiţiei din PNDR 2014 – 2020:

**CEREREA DE FINANŢARE** – reprezintă solicitarea depusă de potenţialul beneficiar în vederea obţinerii finanţării nerambursabile.

**SPRIJIN NERAMBURSABIL** – reprezintă suma alocată proiectelor, asigurată prin contribuţia Uniunii Europene şi a Guvernului României.

**ELIGIBIL** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de Finanţare pentru FEADR.

**EVALUARE** – acţiune procedurală prin care documentaţia pentru care se solicită finanţare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării.

**FIŞA MĂSURII** – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului.

**MĂSURA** – defineşte aria de finanţare prin care se poate realiza cofinanţarea proiectelor (reprezintă o sumă de activităţi cofinanţate prin fonduri nerambursabile).

**PUNCTAJ MINIM** - reprezintă punctajul minim sub care un proiect eligibil nu poate intra la finanţare.

**REPREZENTANT LEGAL** – reprezentant al proiectului care depune Cererea de Finanţare şi în cazul în care Cererea de Finanţare va fi selectată, semnează Contractul de Finanţare şi care trebuie să aibă responsabilităţi şi putere decizională din punct de vedere financiar în cadrul societăţii.

**SPAȚIUL RURAL -** totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5.

**FURNIZARE DE** SERVICII – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.

# 

# PREVEDERI GENERALE

**Descrierea generală a măsurii**

Conform analizelor diagnostic și SWOT, formele asociative

existente pe teritoriul GAL-ului sunt inactive sau desfășoară o activitate limitată. În cadrul acestei măsuri sprijinul se va acorda pentru stimularea înființării și dezvoltării de forme asociative în sectorul agricol, cu scopul de a facilita restructurarea acestora prin reducerea gradului de fărâmițare și de a îmbunătăți performațele economice ale exploatațiilor existente în teritoriu.

Această măsură contribuie la obiectivul de dezvoltare rurală care vizează favorizarea competitivității agriculturii.

## 

## OBIECTIVE SPECIFICE LOCALE ALE MĂSURII

Această măsură vizează orientarea către piață prin adăugarea de plus valoare producției primare prin sprijinirea formelor asociative.

Mediu şi climă

În ceea ce privește atenuarea schimbărilor climatice și adaptarea la acestea, formele asociative pot ajuta micile exploatații ale membrilor să contribuie într-o măsură mai mare la atenuarea acestora, prin furnizarea de consultanță, de exemplu cu privire la practici agricole imbunătățite şi adoptarea unor măsuri agronomice practice pentru a spori rezistența sistemelor agricole la inundații și secete, inclusiv prin posibilitatea promovării prin intermediul Planului de dezvoltare a unor investiții colective (gestionarea gunoiului de grajd).

Inovare

Datorită cooperarii dintre micii fermieri sunt posibile actiuni inovative ce nu pot fi realizate în afara unei forme asociative precum dezvoltarea de noi metode de păstrare a producției agroalimentare pentru creșterea siguranței alimentare, de produse adaptate mai bine cerințelor pieței și de metode de utilizare a deşeurilor și de epurare a apei pentru protejarea mediului.

Această măsură este complementară cu patru dintre

măsurile propuse în cadrul SDL prin prisma beneficiarilor eligibili, a activităților propuse cât și a criteriilor de selecție propuse. Fermierii organizați ca și grup de producători, care beneficiază de sprijin prin măsura M9/3A din cadrul SDL, pot beneficia de sprijin prin intermediul măsurii M3/3A pentru aplicarea la schemele de calitate a produselor la nivel național și european. Cunoștințele dobândite de către fermierii care vor participa la cursurile de calificare organizate prin măsura M01/1C, vor duce la creșterea gradului de conștientizare a fermierilor legat de nevoile asocierii, astfel că cele două măsuri de sprijin sunt complementare. Formele asociative ale fermierilor sunt beneficiari eligbili și în cadrul măsurii M4/2A și beneficiază de puctaj suplimentar la selecția proiectelor depuse de acesti solicitanți. Formele asociative înființate prin măsura M9/3A vor putea beneficia de sprijin în cadrul măsurii de cooperare - M10/3A prin crearea de partenerite cu alte entități în vederea dezvoltării unei piețe locale pentru produsele agricole.

Împreună cu măsura M03 și măsura M10 propusă în cadrul

SDL, această măsură contribuie la prioritatea P3 de dezvoltare rurală din art. 4 din Reg (UE) 1305/2013 - Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură.

VALOAREA ADĂUGATĂ A MĂSURII

Sprijinul oferit în cadrul acestei măsuri va stimula organizațiile de producători locale să își intensifice activitatea cu scopul de a-și îmbunătăți capacitatea de cooperare între membri lor și de a se orienta spre piață. În cadrul unei organizații se vor putea dezvolta practici de planificare a culturilor și servicii de marketing, adaptând producția la cerințele pieței. Toate aceste activități vor avea ca efect îmbunătățirea performanțele economice ale întreprinderilor din sectorului agricol local.

## 

## CONTRIBUȚIA MĂSURII LA DOMENIILE DE INTERVENȚIE

Măsura are cea mai mare relevanță pentru prioritatea P3 - Promovarea organizațiilor de pe lanțul de valoare și a risc managementului în agricultură. În cadrul SDL măsura contribuie la prioritatea P1 - dezvoltarea sustenabilă și adaptarea sectorului agricol la cerințele pieței.

Investițiile vizate în cadrul acestei măsuri se încadrează în prevederile art. 27 din Reg. (UE) nr. 1305/2013 – Înființarea grupurilor și organizațiilor de producători.

Măsura contribuie majoritar la domeniul de intervenție DI 3A Îmbunătățirea competitivității producătorilor primari printr-o mai bună integrare a acestora în lanţul agroalimentar prin intermediul schemelor de calitate, creșterea valorii adăugate a produselor agricole, promovarea pe piețele locale, a circuitelor scurte de aprovizionare, grupurilor de producători și a organizațiilor interprofesionale.

De asemenea, M 09 contribuie indirect și la obiectivele aferente domeniilor de intervenție 4B, 4C, 5B, 5C, 5D, 5E prin promovarea practicilor cu un impact redus asupra resurselor de sol și apă, prin investițiile colective care sunt în general mult mai eficiente în ceea ce privește consumul de resurse și care conduc la scăderea emisilor de substanțe dăunatoare (GES, amoniac etc.), prin creșterea accesului fermierilor la energie din surse regenerabile.

TIPUL SPRIJINULUI

 INVESTIȚII

 SERVICII

**X SPRIJIN FORFETAR**

Sprijinul forfetar, degresiv, plătit în tranșe anuale, pentru o perioadă de cinci ani de la data la care grupul de producători a fost recunoscut, acordat în baza unui plan de afaceri.

SUMELE APLICABILE ȘI RATA SPRIJINULUI

Sprijinul public nerambursabil acordat este de 100% din cuantumul sprijinului, şi nu

poate să depăşească 10% din valoarea producţiei comercializate în primii 5 ani şi suma maxima de **60.000 euro/beneficiar** pentru toată perioada de asistență. Sprijinul se acordă degresiv în baza unui plan de afaceri, ca procent din valoarea producției comercializate în primii cinci ani de la recunoaștere, astfel:

* An I – 10%
* An II – 8%
* An III – 6%
* An IV – 5%
* An V – 4%
* Ultima rată se va plăti numai după ce s-a verificat dacă planul de afaceri a fost implementat corect.
* În cazul nerespectării planului de afaceri, sprijinul se recuperează proporțional cu obiectivele nerealizate.

**ARIA DE APLICABILITATE A MĂSURII**

Teritoriul GAL Poarta Apusenilor, respectiv Comunele Călărași, Ceanu Mare, Chețani, Frata, Luna, Mihai Viteazu, Moldovenești, Săndulești, Tritenii de Jos, Viișoara.

## 

## TRIMITERI LA ACTE LEGISLATIVE

**Legislație UE**

Regulament (UE) nr. 1407/2013, Regulament (UE) nr. 1303/2013, Regulament (UE) nr. 480/2014, Regulament (UE) nr. 808/2014

**Legislație Națională**

Legea nr. 215/2001 – legea administratiei publice locale, OG nr 26/2000 cu privire la asociatii si fundatii, Ordonanţa nr. 37/2005 privind recunoaşterea şi funcţionarea grupurilor şi organizaţiilor de producători, Legea nr. 1/2005 privind organizarea şi funcţionarea cooperaţiei, Ordinul nr. 119/2014 pentru aprobarea Normelor de igiena si sanatate publica privind mediul de viata al populatiei, Ordinul 10/2008 privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman, Ordinul 111/2008 privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală, Ordin 57/2010 pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animală OUG nr. 66/ 2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare

# DEPUNEREA PROIECTELOR

**LOCUL UNDE VOR FI DEPUSE PROIECTELE**

Solicitantul depune Cererea de Finanţare cu anexele tehnice şi administrative atașate la biroul GAL Poarta Apusenilor: LOCALITATEA MIHAI VITEAZU, STR. PRINCIPALA, NR. 1014, COMUNA MIHAI VITEAZU, JUD. CLUJ, înaintea expirării datei limită de depunere a proiectelor.

**PERIOADA DE DEPUNERE A PROIECTELOR: 28.09.2018-31.10.2018**

**ALOCARE PE SESIUNE: 180.000 euro**

**PUNCTAJUL MINIM PE CARE TREBUIE SĂ-L OBŢINĂ UN PROIECT PENTRU A PUTEA FI FINANŢAT:** 18 de puncte

# 

# CATEGORIILE DE BENEFICIARI ELIGIBILI

* Grupuri de producători și structuri asociative ale acestora, organizate conform legislației naționale în vigoare.

Solicitanţii eligibili pentru sprijinul acordat prin măsura M9/3A sunt Grupurile de producători din sectorul agricol care sunt recunoscute oficial de către MADR înainte de solicitarea sprijinului, dar după 1 ianuarie 2014, conform legislaţiei naţionale în vigoare (Ordonanţa Guvernului nr. 37/ 2005 cu modificările şi completările ulterioare)

# CONDIŢII MINIME OBLIGATORII PENTRU ACORDAREA SPRIJINULUI

1.1 Solicitantul nu este deja beneficiar al sM 9.1/9.1a sau al măsurii similare din LEADER și/sau a beneficiat/beneficiază de sprijin FEADR PNDR 2007 – 2013 prin M 142, inclusiv prin submăsura similară din LEADER.

1.2 Solicitantul nu este un GP recunoscut(ă) preliminar/OP în sectorul legume-fructe (conform prevederilor pentru evitarea dublei finanțări din capitolul 14 PNDR, ”Complementaritatea FEADR – FEGA”).

1.3 Solicitantul/membrii solicitantului nu este/ sunt înregistrat/ înregistrați în Registrul debitorilor/ Registrul evidențe procese AFIR atât pentru Programul SAPARD, cât și pentru FEADR.

1.4 Solicitantul, prin reprezentantul său legal, a semnat și și-a însușit în totalitate Declarația F, prin bifarea tuturor punctelor obligatorii și specifice, după caz.

1.5 Solicitantul a obținut recunoaștere pentru speciile eligibile pentru sprijin (inclusiv produse procesate). *Criteriu aplicabil doar proiectelor din sectorul pomicol.*

**EG1 Solicitantul aparține categoriei de solicitanți eligibili.**

**EG2 – Solicitantul prezintă un plan de afaceri care trebuie să detalieze activitățile planificate ale GP/ organizației de producători în raport cu una sau mai multe dintre categoriile enumerate mai jos (art. 27(1) R1305/2013):**

**• adaptarea producției și produselor producătorilor care sunt membri ai acestor GP/ organizații de producători la cerințele pieței;**

**• introducerea în comun a produselor pe piață, inclusiv pregătirea pentru vânzare, centralizarea vânzărilor și aprovizionarea cumpărătorilor en gros;**

**• stabilirea unor norme comune privind informarea asupra producției, acordând o atenție deosebită recoltării și disponibilității; și**

**• alte activități care pot fi desfășurate de către GP/ organizațiile de producători, cum ar fi dezvoltarea competențelor în materie de exploatare și de comercializare, precum și organizarea și facilitarea proceselor de inovare.**

**EG3 Investițiile prevăzute în planul de afaceri vor fi efectuate în UAT prezente în anexa din Cadrul Național de Implementare aferentă STP, cu excepția culturilor din sectorul pomicol în sere și solarii și pepiniere.**

Anexa aferentă STP nu se aplică în cazul investițiilor destinate culturilor din sectorul pomicol în sere și solarii și pepiniere, acestea putând fi realizate pe întreg teritoriul național.

Se acceptă finanțarea altor specii, care nu sunt cuprinse în Anexă, în baza unei analize locale a unui institut certificat, care să ateste potențialul speciei respective într-o anumită zonă. *Criteriu de eligibilitate aplicabil doar proiectelor din sectorul pomicol.*

**EG4 Investiția trebuie să se încadreze în cel puțin unul din tipurile de activități sprijinite în cadrul măsurii.**

**EG5 Localizarea activității de baza a solicitantului trebuie să fie în teritoriul acoperit de GAL Poarta Apusenilor.**

Punctajele aferente fiecarui criteriu de selectie au fost stabilite cu aprobarea Consiliului Director.

# TIPURI DE ACȚIUNI ȘI CHETUIELI ELIGIBILE

Sprijinul se acordă pentru activitățile prevăzute în Planul de dezvoltare pentru

îndeplinirea obiectivelor stabilite (toate cheltuielile propuse, inclusiv capital de lucru și capitalizarea, precum și activitățile relevante pentru implementarea corectă a Planului de dezvoltare, pot fi eligibile, indiferent de natura acestora).

Cheluieli neeligibile

* Cheltuielile legate de fuzionarea grupurilor de producători existente;
* Cheltuielile efectuate înainte de semnarea contractului de finanțare a proiectului, cu excepţia acelor costurilor generale necesare întocmirii Cererii de Finanțare potrivit art. 45 din Regulamentul (UE) nr. 1305/2013.

# SELECŢIA PROIECTELOR

|  |  |  |  |
| --- | --- | --- | --- |
| **CRITERIU DE SELECȚIE** | **PUNCTAJ** | **DA** | **NU** |
| **CS1. Principiul reprezentativității structurilor asociative (numărul de membri și număr de UAT de pe teritoriul GAL acoperite);**  **Grupul de producători are în componenţa:** | **Max. 50** |  |  |
| 1. *mai mult de 15 membri* | *50* | 🞏 | 🞏 |
| 1. *10-15 membri* | *40* | 🞏 | 🞏 |
| 1. *6-9 membri* | *30* | 🞏 | 🞏 |
| **CS2. Principiul sectorului prioritar** | **Max. 48** |  |  |
| **Zootehnic** |  |  |  |
| 1. *Bovine* | *48* | 🞏 | 🞏 |
| 1. *Ovine* | *28* | 🞏 | 🞏 |
| 1. *Suine* | *18* | 🞏 | 🞏 |
| **Vegetal** |  |  |  |
| 1. *Legumicultură* | *48* | 🞏 | 🞏 |
| 1. *Cartofi* | *28* | 🞏 | 🞏 |
| 1. *Cereale* | *18* | 🞏 | 🞏 |
| **CS3. Principiul asigurării unei guvernanțe performante a structurilor de conducere asociative.** | **1** | 🞏 | 🞏 |
| **CS4. Principiul calității Planului de afaceri.** | **1** | 🞏 | 🞏 |

**PUNCTAJUL MINIM** admis la finanțare este de **18 puncte.**

**DEPARTAJAREA PROIECTELOR CU ACELAȘI PUNCTAJ:**

Selecţia proiectelor se face în ordinea descrescătoare a punctajului de selecţie în cadrul alocării disponibile pentru sesiunea de selecție, iar pentru proiectele cu același punctaj, departajarea se va face în ordinea următoarelor priorități:

În cazul proiectelor cu acelaşi punctaj, departajarea acestora se face în funcţie de numărul de membri, în sensul prioritizării grupurilor de producători mai mari.

În cazul proiectelor cu același punctaj și aceeași prioritate, departajarea acestora se va face în ordinea depunerii proiectelor. Se va lua în considerare data și ora depunerii proiectului.

# PROCEDURA DE EVALUARE ȘI SELECȚIE A PROIECTELOR DEPUSE ÎN CADRUL SDL

**PRIMIREA ȘI EVALUAREA PROIECTELOR**

FLUXUL PROCEDURAL PENTRU ACCESAREA FONDURILOR NERAMBURSABILE



**Perioda de depunere a proiectelor: 28.09.2018-31.10.2018**

**Punctajul minim admis la finanţare: 18 puncte**

**Primirea şi evaluarea proiectelor depuse, inclusiv termenele stabilite:**

Proiectele se depun la biroul GAL Poarta Apusenilor: LOCALITATEA MIHAI VITEAZU, STR. PRINCIPALA, NR. 1014, COMUNA MIHAI VITEAZU, JUD. CLUJ, în intervalul orar 11:00-15:00 de luni până vineri înaintea expirării datei limită de depunere a proiectelor.

Responsabilul din cadrul GAL înregistrează Cererea de finanțare în Registrul proiectelor, aplică acestuia un număr de înregistrare, iar solicitantul primește un bon cu acest număr de înregistrare.

Proiectul va fi înaintat departamentului tehnic responsabil de evaluarea proiectelor, care va efectua următorii pași:

- Verificarea conformității proiectului

- Verificarea eligibilității proiectului

- Verificarea criteriilor de selecție îndeplinite prin proiect.

GAL poate să solicite beneficiarului clarificări referitoare la îndeplinirea condiţiilor de eligibilitate şi selecţie, dacă este cazul. Nu se vor lua în considerare clarificările de natură să modifice datele inițiale ale proiectului depus. Clarificările admise de GAL vor face parte integrantă din Cererea de finanțare și vor fi luate în considerare și de experții AFIR, în cazul în care proiectul va fi selectat.

**Perioada de elaborare a raportului de evaluare:**

Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica eligibilitatea proiectelor îndeplinirea principiilor de selecție și vor acorda punctajele aferente fiecărei cereri de finanțare. Toate verificările se realizează pe evaluări documentate, în baza unor fișe de verificare elaborate la nivelul GAL, datate și semnate de experții evaluatori angajați de GAL în termen de 30 de zile lucratoare de la închiderea sesiunii de depunere a proiectelor.

**Rezultatele procesului de evaluare, în primă fază se consemnează în Raportul de Selecție Intermediar.** Acesta va fi semnat de către toți membrii prezenți ai Comitetului de Selecție. (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându‐se apartenența la mediul privat sau public – cu respectarea precizărilor din PNDR, cel putin 51% din voturi sunt exprimate de parteneri din mediul privat si societate civila. De asemenea, Raportul de selecție va prezenta semnătura reprezentantului CDRJ, care supervizează procesul de selecție. Avizarea Raportului de selecție de către reprezentantul CDRJ reprezintă garanția faptului că procedura de selecție a proiectelor s-a desfășurat corespunzător și s‐au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL.

Raportul de Selecție Intermediar va fi datat, avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens.

Raportul de Selecție Intermediar se va completa în ziua întrunitrii Comitetului de selecție a proiectelor și va fi publicat pe site-ul GAL: www.galpa.ro, în următoarea zi a aprobării acestuia. **În baza Raportului de Selecție Intermediar, GAL va notifica aplicanții cu privire la rezultatele procesului de evaluare și selecție.**

**Desfăşurarea procedurii de soluţionare a contestaţiilor, inclusiv perioda şi locaţia de depunere a contestaţiilor:**

Rezultatele procedurii de evaluare consemnate în **Raportul de Selecție Intermedia**r și publicate pe site-ul GAL-ului pot fi contestate în termen de maximum 5 zile lucrătoare de la data primirii notificării de către solicitanți, respectiv în termen de maximum 15 zile de la data postării **Raportului de Selecție Intermedia**r pe pagina de internet a GAL. Contestatiile vor fi depuse la sediul GAL şi vor fi soluționate în termen de 15 de zile lucrătoare.

**Perioda de elaborare a raportului de soluţionare a contestaţiilor şi a** **raportului de selecţie final: 15** zile lucrătoare de la depunerea ultimei contestații.

După soluționarea contestațiilor de către Comisia de Soluționare a Contestațiilor, GAL va publica **Raportul de Contestații și** **Raportului de Selecţie Final** pe pagina proprie de internet, respectiv va notifica aplicanții cu privire la rezultatele procesului.

Comisia de Solutionare a Contestatiilor, este constituita din alti membri decât cei care sunt in componenta Comitetului de Selectie, pastrind insa aceiasi reprezentativitate.

***Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL va emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei.***

**Modalitatea de desfăşurare a procesului de selecţie a proiectelor:**

Toate verificările efectuate de către evaluatori vor respecta principiul de verificare “4 ochi”, respectiv vor fi semnate de către doi experți.

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OG nr. 66/2011 privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”.

Dacă pe parcursul implementării strategiei, în cadrul procesului de evaluare și selecție la nivelul GAL a unor proiecte, apar situații generatoare de conflict de interese, expertul GAL/expertul cooptat este obligat să se abțină de la luarea deciziei sau participarea la luarea unei decizii și să informeze managerul GAL, în vederea înlocuirii cu un alt expert evaluator.

Dacă, în urma verificărilor ulterioare, realizate de departamentele AFIR/DGDR AM PNDR/MADR se constată că nu s‐au respectat regulile de evitare a conflictului de interese, așa cum sunt definite în legislația în vigoare, proiectul respectiv va fi declarat neeligibil, iar dacă a fost finanțat se va proceda la recuperarea sumelor conform legislației în vigoare.

Punctajul aferent criteriilor de selectie prevazute in fisele masurilor din SDL, se stabileste de catre Comitetul Director (organism de conducere) si Comitetul de Selectie, prioritate avind criteriile care privesc aspectele inovative stabilite in SDL, caracteristice abordarii LEADER.

Pentru selectia proiectelor, GAL prezinta „Fisa de verificare a criteriilor de selectie” (intocmita in baza Manualului de procedura antementionat, de catre expertii compartimentului tehnic al GAL, care poate să fie inclusă într-o fișă generală de evaqluare a proiectelor) pentru fiecare proiect in parte, si Comitetul de Selectie stabileste ierarhia acestor punctaje totale si proiectele care sunt selectate (in limita alocarii bugetare pe masura din SDL).

Selecția se face aplicând regula de „dublu cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție.

Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa **l**a întâlnirea comitetului respectiv.

**Componenţa şi obligaţiile comitetului de selecţie şi a comitetului de soluţionare a contestatiilor:**

Membrii Comitetului de Selecţie format din minimum 7 membri ai parteneriatului (pentru fiecare membru al comitetului de selecție se va stabili de asemenea, un membru supleant) şi ai Comisiei de Soluționare a Contestațiilor format din minimum 3 membri ai parteneriatului (pentru fiecare membru al comitetului de soluţionare a contestaţiilor se va stabili de asemenea, un membru supleant), în îndeplinirea atribuțiilor ce le revin, au următoarele obligații:

* de a respecta confidențialitatea lucrărilor şi imparțialitatea în adoptarea deciziilor Comitetului de Selecţie şi Comisiei de Soluționare a Contestațiilor;
* adoptarea deciziilor în urma soluționării contestațiilor se face de către membri prezenți ai Comisiei de Soluționare a Contestațiilor, prin vot majoritar;
* se vor elabora decizii şi vor fi adoptate de Comitetul de selecţie sau respectiv a Comisiei de Soluționare a Contestațiilor, dacă este cazul de o contestație.
* dacă unul din proiectele depuse pentru selectare, aparține unuia din membrii Comitetului de Selecţie şi ale Comisiei de Soluționare a Contestațiilor, persoana în cauză (organizația), nu are drept de vot şi nu va participa la întâlnirea comitetului respectiv.

# COMPLETAREA, DEPUNEREA ȘI VERIFICAREA DOSARULUI CERERII DE FINANȚARE

Dosarul Cererii de Finanţare conține Cererea de Finanţare însoțită de anexele tehnice şi administrative, legate într-un singur dosar, astfel încât să nu permită detașarea şi/sau înlocuirea acestora.

Cererile de finanțare utilizate de solicitanți vor fi cele disponibile pe site‐ul GAL la momentul lansării apelului de selecție (format editabil).

**ATENŢIE!**

Cererea de Finanţare trebuie însoțită de anexele prevăzute în modelul standard. Anexele Cererii de Finanţare fac parte integrantă din aceasta.

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta. Documentele obligatorii de anexat la momentul depunerii cererii de finanțare vor fi cele precizate în modelul‐cadru. Completarea Cererii de finanțare, inclusiv a anexelor acesteia, se va face conform modelului standard adaptat de GAL. Modificarea modelului standard de către solicitant (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare.

Dosarul Cererii de Finanţare va cuprinde în mod obligatoriu un opis, cu următoarele:

|  |  |  |
| --- | --- | --- |
| Nr. crt. | Titlul documentului | Nr. Pagină (de la..... până la.....) |

Pagina opis va fi pagina cu numarul 0 a Cererii de Finanţare.

**Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală.**

Compartimentul tehnic al GAL asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării cererii de finanțare în conformitate cu Ghidul de implementare aparține solicitantului.

Cererea de finanțare se depune în format letric în **două exemplare (un original și o copie)** și în format electronic (CD/DVD – 2 exemplare, care va cuprinde scan-ul cererii de finanțare).

Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”.

**ATENŢIE!** Dosarul cererii de finanțare se depune în format fizic la sediul GAL.

Proiectul va fi înaintat departamentului tehnic responsabil de evaluarea proiectelor.

***DOCUMENTELE NECESARE LA DEPUNEREA CERERII DE FINANȚARE (NUMEROTATE CONFORM POZIŢIEI DIN CEREREA DE FINANȚARE)***

|  |
| --- |
| 1.a) Certificatul de înregistrare (inclusiv anexele) eliberat de Oficiul Registrului Comerţului conform legislaţiei naţionale cu modificările şi completările ulterioare  sau |
| 1.b) Certificat de înscriere în Registrul Asociaţiilor şi Fundaţiilor / Certificat de înscriere a persoanei juridice emis de Judecătorie |
| 2. Statutul grupului de producători |
| 3. Lista membrilor grupului de producători, actualizată la data depunerii Cererii de Finanţare |
| 4. Copia actului de identitate a reprezentantul legal |
| 5. Adresă emisă de bancă/trezorerie cu datele de identificare ale acesteia și ale contului aferent proiectului FEADR (denumirea, adresa bancă/trezorerie, codul IBAN al contului de operațiuni cu AFIR) (doar în etpa de contractare) |
| 6. În cazul solicitantilor care primesc punctaj in cadrul principiului asocierii exploatațiilor de mici dimensiuni: 6.a). Copie după documentul autentificat la notar care atestă dreptul de proprietate (a1) asupra terenului şi/sau tabel centralizator (a2) emis de Primărie semnat de persoanele autorizate conform legii, conţinând sumarul contractelor de arendare cu suprafeţele membrilor luate în arendă, pe categorii de folosinţă, perioada de arendare şi/sau contractul de concesiune, cu o valabilitate ≥ decât perioada de desfasurare a contractului cu AFIR. |
| 6.b). Copie din Registrul Agricol emis de Primării, eliberată cu cel mult 30 de zile înaintea depunerii cererii de finanţare care să certifice dreptul de proprietate şi/sau de folosinţă (arenda/ concesionare) al terenului pentru baza de producţie a membrilor, cu ştampila primăriei şi menţiunea „Conform cu originalul”. Atenţie! În situaţia în care primăriile nu pot elibera copia registrului agricol cu situaţia curentă, se va depune copia ultimei înregistrari a registrului agricol însoţită de adeverinţă emisă de primărie privind situaţia curentă. |
| 6.c). Document pentru efectivul de animale deţinut în proprietate: Extras din Registrul Exploatatiei emis de ANSVSA/DSVSA cu cel mult 30 de zile înainte de data depunerii CF, din care să rezulte efectivul de animale deţinut, însoţit de formular de mişcare ANSVSA/DSVSA (Anexa 4 din Normele sanitare veterinare ale Ordinului ANSVSA nr. 40/2010); Pentru exploataţiile agricole care deţin păsari si albine - Adeverinţă eliberată de medicul veterinar de circumscripţie, emisă cu cel mult 30 de zile înainte de data depunerii CF, din care rezulta numarul păsarilor şi al familiilor de albine şi data inscrierii solicitantului in Registrul Exploatatiei. |
| 7. FIȘA DE ÎNREGISTRARE A PRODUCĂTORILOR ÎN AGRICULTURĂ ECOLOGICĂ, eliberată de DAJ, însoțită de contractul încheiat cu un organism de inspecție și certificare |
| 8. Certificat de conformitate a produselor agroalimentare ecologice emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare pentru aprobarea regulilor privind organizarea sistemului de inspecție și certificare în agricultura ecologică |
| 9. DOCUMENT care să demonstreze calitatea de membru al grupului aplicant pentru produsul alimentar care participă la sisteme din domeniul calității produselor agricole și alimentare recunoscute sau în curs de recunoaștere la nivel European |
| 10. ATESTAT PRODUS ALIMENTAR OBŢINUT CONFORM UNEI REŢETE CONSACRATE ROMÂNEŞTI- Emis de MADR, în conformitate cu Ordinul comun 394/2014 privind atestarea produselor alimentare obținute conform rețetelor consacrate românești (la depunerea cererii de finanțare, după caz). |
| 11. CAIET DE SARCINI ȘI DOVADA DEPUNERII ACESTUIA LA DIRECȚIA AGRICOLĂ JUDEȚEANĂ pentru solicitanții care au cel puțin un membru care a demarat procedura de obținere a mențiunii de calitate ‚produs montan’. |
| 12. ATESTATUL DE PRODUS TRADIȚIONAL- Emis de MADR , în conformitate cu Ordinul 724/ 2013 privind atestarea produselor tradiţionale |
| 13.a Documente financiare pentru încadrarea în categoria IMM (bilanţ – formularul 10, contul de profit şi pierderi - formularul 20, formularele 30 și 40 -, precedente anului depunerii proiectului înregistrate la Administraţia Financiară)  sau |
| 13.b Declarația pe proprie raspundere privind statutul de IMM depusă NUMAI de GP/OP nou-create (care nu au depus niciun bilanţ până la momentul depunerii cererii de finanțare) |
| 14. Certificate care atestă lipsa datoriilor restante fiscale şi sociale, valabil la încheierea contractului de finanțare (doar în etpa de contractare) |
| 15. Cazierul judiciar al reprezentantului legal de proiect (fară înscrieri privind sancțiuni economico-financiare în original), valabil la încheierea contractului de finanțare (doar în etpa de contractare) |
| 16. ALTE DOCUMENTE JUSTIFICATIVE (SE VOR SPECIFICA DUPĂ CAZ) pe care solicitantul le poate aduce în scopul susținerii cererii de finanțare |

# CONTRACTAREA FONDURILOR

După încheierea etapelor de verificare a Cererii de finanțare, inclusiv a verificării pe teren dacă este cazul (pentru proiectele de investiții/cu sprijin forfetar), experții AFIR vor transmite către solicitant formularul de Notificare a solicitantului privind semnarea Contractului/Deciziei de finanțare (formular E6.8.3L), care va cuprinde condiții specifice în funcție de măsura ale cărei obiective sunt atinse prin proiect și în funcție de cererea de finanțare utilizată. O copie a formularului va fi transmisă spre știință GAL‐ului. În cazul în care solicitantul nu se prezintă în termenul precizat în Notificare pentru a semna Contractul/Decizia de finanțare și nici nu anunță AFIR, atunci se consideră că a renunțat la sprijinul financiar nerambursabil.

Toate Contractele/Deciziile de finanțare (C1.1L/C1.0L) se întocmesc și se aprobă la nivel CRFIR și se semnează de către beneficiar, cu respectarea termenelor prevăzute de Manualul de procedură pentru evaluarea, selectarea și contractarea cererilor de finanțare pentru proiecte aferente sub‐măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M01–01).

Cursul de schimb utilizat se stabilește astfel:

− pentru măsurile pentru care regulamentele europene nu prevăd plăți anuale de sprijin este cursul euro‐leu de la data de 1 ianuarie a anului în care a fost luată decizia de acordare a finanțării, respectiv anul semnării contractului de finanțare, publicat pe pagina web a Băncii Central Europene http://www.ecb.int/index.html;

− pentru măsurile în cadrul cărora sprijinul se acordă în plăți anuale, cursul de schimb aplicabil fiecărei plăți va fi cursul de schimb BCE valabil pentru data de 1 ianuarie a anului pentru care se efectuează plata respectivă.

Expertul CRFIR poate solicita informații suplimentare beneficiarului în vederea încheierii Contractului/Deciziei de finanțare, prin intermediul formularului C3.4L.

În cazul neîncheierii sau încetării Contractelor/Deciziilor finanțate prin Sub‐măsura 19.2, CRFIR are obligația de a transmite către beneficiar și către GAL decizia de neîncheiere/încetare. Sumele aferente Contractelor/Deciziilor neîncheiate/încetate se realocă GAL, în vederea finanțării unui alt proiect din cadrul aceleași măsuri SDL în care era încadrat proiectul neîncheiat/încetat.

În cazul proiectelor pentru care nu s‐au încheiat Contracte de finanțare, precum şi în cazul Contractelor de finanţare încetate, beneficiarii pot solicita restituirea cererii de finanțare, exemplar copie, în format electronic (CD).

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s‐a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr‐o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.

**Atenție!** Pe durata de valabilitate (și monitorizare, în cazul proiectelor de investiții/cu sprijin forfetar) a contractului de finanțare, beneficiarul va furniza GAL‐ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

**ÎNCETAREA CONTRACTULUI DE FINANȚARE**

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

Părţile pot decide, prin acord, încetarea Contractului de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiarul va restitui integral sumele primite ca finanţare nerambursabilă până la data încetării Contractului. Decizia de încetare a Contractului de finanțare va fi comunicată și GAL.

Obiectul Contractului îl reprezintă acordarea finanțării nerambursabile de către AFIR, pentru punerea în aplicare a Cererii de Finanțare asumată de către solicitant. Solicitantului se va acorda finanțarea nerambursabilă în termenii și condițiile stabilite în Contractul de Finanțare și anexele acestuia, în conformitate cu prevederile documentelor de accesare aferente sub-măsurii 19.2.

Pentru proiectele selectate, CRFIR notifică beneficiarul privind selectarea Cererii de Finanţare în vederea prezentării documentelor necesare contractării în maxim 5 zile lucrătoare de la data primirii notificării, precum și a documentelor originale depuse în copie la Dosarul Cererii de Finanțare, pentru ca expertul CRFIR să verifice conformitatea cu originalul acestora.

Solicitantul are obligaţia de a depune la Autoritatea Contractantă următoarele documente, cu caracter obligatoriu în maximum 4 luni sau 7 luni de la data primirii notificării (după caz, în funcție de termenul de obținere a documentului emis de ANPM sau în funcţie de termenul de depunere a proiectului tehnic):

**DOCUMENTELE NECESARE LA ÎNCHEIEREA CONTRACTULUI DE FINANȚARE**

1. Adresă emisă de bancă/trezorerie cu datele de identificare ale acesteia și ale contului aferent proiectului FEADR (denumirea, adresa bancă/trezorerie, codul IBAN al contului de operațiuni cu AFIR)
2. Certificate care atestă lipsa datoriilor restante fiscale şi sociale, valabil la încheierea contractului de finanțare
3. Cazierul judiciar al reprezentantului legal de proiect (fară înscrieri privind sancțiuni economico-financiare în original), valabil la încheierea contractului de finanțare
4. Alte documente, după caz, conform notificării privind selectarea Cererii de finanțare.

# ACHIZIȚIILE

Achizițiile realizate în cadrul proiectului vor respecta legislația națională și prevederile Contractului de Finanțare.

# TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ

Dosarele Cererilor de Plată se depun inițial la GAL, în trei exemplare, pe suport de hârtie, la care se ataşează pe suport magnetic documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR). Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare).

Cererea pentru prima tranșă de plată și documentele justificative se pot depune începând de la data semnarii Contractului de finanțare cu AFIR, în funcție de anul recunoașterii.

Sprijinul este forfetar, degresiv, plătit în tranșe anuale, pentru o perioadă care nu poate depăși 5 ani de la data la care grupul de producători a fost recunoscut, acordat în baza unui plan de afaceri corect implementat.

Sprijinul se acordă ca procent calculat pe baza valorii producției comercializate (VPC) anual prin intermediul grupului, cu excepția primului an, când se poate plăti grupului de producători un sprijin calculat pe baza valorii medii anuale a producției comercializate de membrii acestuia, în ultimii 3 ani înainte de aderarea la grup numai pentru grupurile care sunt recunoscute în anul depunerii Cererii de finanțare.

Conform art. 27, alin. (3) din Regulamentul (UE) nr. 1305/ 2013, sprijinul din FEADR acordat grupurilor de producători este limitat la nu mai mult de 5 ani de la data la care grupul de producători a fost recunoscut. În cazul unui grup de producători recunoscut în anul 2016, sprijinul pentru perioada de 3 ani dintre recunoaștere și depunerea Cererii de finanțare (2016 – 2018) nu se poate acorda în mod retroactiv. În cazul în care un grup de producători a fost deja recunoscut, dar nu a depus Cerere de finanțare pe sM 9.1/9.1a sau al măsurii similare din LEADER, acesta este eligibil pentru ajutor numai pentru restul perioadei de 5 ani (pentru a se asigura că ajutorul este destinat să faciliteze procesul de înființare). În consecință, pentru un grup de producători recunoscut în ianuarie 2016, dar care depune Cererea de finanțare în anul 2018, plățile anuale trebuie să respecte ratele de degresivitate prevăzute în cadrul măsurii. De exemplu, în cazul în care plățile încep în cel de-al 3 – lea an de la recunoaștere, nivelul de sprijin va fi calculat ca fiind 6% din producția comercializată. Similar, se va calcula și pentru grupurile de producători recunoscute în anul 2017, caz în care nivelul de sprijin va fi 8% din producția comercializată.

Ultima rată se va plăti numai după ce s-a verificat daca Planul de afaceri a fost implementat corect. În cazul nerespectarii Planului de afaceri, sprijinul se recuperează proporțional cu obiectivele nerealizate.

Precizăm că termenele specificate mai sus sunt IMPERATIVE, neîncadrarea în aceste termene poate conduce la încetarea Contractului de finanțare.

# MONITORIZAREA PROIECTULUI

Pe parcursul derulării proiectelor, GAL-ul v-a acorda finantare unui numar de 3 exploatatii agricole/beneficiari. După contractarea fiecărui proiect, GAL va comunica beneficiarului perioadele de raportare și metodele de monitorizare care vor fi aplicate de-a lungul implementării, care vor fi stabilite în funcție de tipul proiectului, complexitatea activităților propuse și durata de implementare a acestuia.

Una dintre metodele aplicate va fi cea de intervievare telefonică (cel puțin trimestrială) a beneficiarului referitor la stadiul implementării proiectului. Informațiile obținute vor fi înregistrate pe fișe de monitorizare, respectiv problemele și eventualele blocaje identificate vor fi rezolvate cu sprijinul departamentului tehnic.

GAL va întocmi un centralizator privind progresul proiectelor. Anual va fi întocmit un raport de monitorizare a proiectelor depuse la GAL, în urma căruia se va realiza o evaluare a progreselor, problemelor, blocajelor, rezultatelor sau a bunelor practici identificate în cea ce privește implementarea proiectelor finanțate prin GAL. Astfel vom primi o radiografie a stadiului de implementare a strategiei și vom avea posibilitatea de a îmbunătăți procesul de implementare, respectiv de a aplica bunele practici în următoarele proiecte și activități.

În cazul în care se identifică aceeași problema la nivelul a mai multor proiecte, GAL va organiza ședințe/workshop-uri pentru beneficiari în vederea clarificării acestora. Totodată va primi și va răspunde la întrebările beneficiarilor legate de proiectele selectate și dacă este cazul elaborează ghiduri practice pentru eficientizarea implementării acestora.

Aceste activități de monitorizare şi evaluare vor asigura implementarea efectivă şi la timp a proiectelor, inclusiv administrarea adecvată a resurselor proiectului și evaluarea activităţilor şi rezultatelor acestuia. Monitorizarea oferă informaţii privind evoluția punerii în aplicare a programului în raport cu indicatorii de inputuri financiare, de realizări şi de rezultate.

Activele corporale şi necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanțare nerambursabilă pentru minimum 5 ani de la data efectuării ultimei plăti. GAL are posibilitatea de a reduce această perioadă la 3 ani, în situația sprijinului sumă forfetară cu respectarea prevederilor specifice din Reg. 1303/2013.